JERUUSALEMMA UUDISED
Siin Jeruusalemma Uudised ja Pekka Sartola. Tere õhtust!
Mõned teemad -
Holokausti mälestuspäev Iisraelis
Väärad Hamasi ohvrite arvud
Trump ja kahe riigi mudel
Holokausti märtrite ja kangelaste mälestuspäev Iisraelis
algas möödunud pühapäeval päikeseloojangul, kell 20.20,
kui Jeruusalemma Holokaustimuuseumis Yad Vashemis
toimus Varssavi geto väljakul riigi ametlik avatseremoonia.
Üritusel kõnelesid nii Iisraeli president Isaac Herzog
kui peaminister Benjamin Netanyahu.
"See pole tavaline aasta ega tavaline holokausti mälestuspäev.
Iisrael on sõjas. Sõja algusest Iisraeli ja Hamasi vahel
on möödunud üle 200 päeva.
Me ei puhka enne, kui meie pojad ja tütred koju naasevad,"
ütles president Herzog oma kõnes.
Ka Hamas tahtis seda päeva tähistada,
kuid tulistades kümme raketti Kerem Shalomi suunas,
kust Gazasse humanitaarabi toimetatakse.
Rünnakus hukkus kolm IDF-i sõdurit ja 11 sai vigastada
ning abipunkt suleti kohe pärast seda.
Raketid tulistati Hamasi kontrolli all olevast Rafah' linnast.
Rakett tabas ka piiriala kibbutsit, kuid see pääses inimohvriteta.
Hamas võttis raketirünnaku eest vastutuse, teatades,
et nende Al-Qassami brigaadid
sihtisid Kerem Shalomi piirkonda lühimaaraketiga.
Iisraeli õhujõud vastasid raketirünnakutele,
suurendades täppispommitamist Hamasi baaside vastu Rafah's.
Armee ütles siiski, et püüab piiripunkti sulgemisest hoolimata
humanitaarabi mahtu säilitada.
Teised piiriületuspunktid jäävad lahti,
samuti jätkub Ameerika ujuvkai ehitamine Gaza keskosas.
Hamasi raketirünnak just holokausti mälestuspäeval
näitas Iisraeli valitsusele, et Hamas pole usaldusväärne lepingupool,
kuigi läbirääkimised pantvangide vabastamiseks ja relvarahu üle
on jätkunud ja olid väga lähedal mingi kokkuleppe saavutamisele.
Seetõttu on IDF hakanud Rafah' idaosas lendlehti levitama,
saatnud tekstisõnumeid ja helistanud palestiinlastele
juhiste teemal alade suhtes, kust tuleb evakueeruda
ja marsruutide kohta ette nähtud humanitaartsoonidesse.
Evakueerimiskorraldus kehtib seni ainult mõnede Ida-Rafah' linnaosade,
mitte kogu linna suhtes.
IDF on avaldanud kaardi erinevate tsoonidega.
Armee avalduses öeldi, et vastavalt poliitaparaadi juhistele
kutsub IDF Hamasi kontrolli all olevat elanikkonda
evakueeruma ajutiselt Rafah' idapoolsetest linnaosadest
humanitaartsoonidesse.
Laiendatud humanitaartsoonides erinevates piirkondades on välihaiglad
ja telklaagrid kõigile ümberasustatud palestiinlastele.
IDF on samuti teatanud,
et Gazasse on hiljuti sisenenud suur hulk humanitaarabi.
Meediaväljaande World Israel News andmeil
teatasid kaks Iisraeli ametnikku Axiosele ja Walla Newsile,
et Valge Maja külmutas
eelmisel nädalal Iisraelile eraldatud relvasaadetise,
mis sisaldas laskemoona ja teisi Ameerika relvi.
Küsimus tekitas Iisraeli juhtide seas muret
võimaliku suure muutuse pärast USA poliitikas juudiriigi suhtes.
Kui see ametlikult kinnitust leiab,
oleks see esimene kord, kui USA peatab relvatarned Iisraelile
pärast Hamasi rünnakut eelmise aasta oktoobris.
Raporti järgi on Valge Maja, Pentagon ja USA välisministeerium
keeldunud kommentaaridest, nagu ka Iisraeli peaministribüroo.
See toimus pärast seda, kui Iisrael kinnitas oma plaani
alustada suurrünnakut Rafah'le, Hamasi viimasele kantsile Gazas,
hoolimata Bideni Valge Maja tugevast vastuseisust,
mille järgi Iisraelil polevat veel toimivat plaani
Gaza tsiviilelanike kaitsmiseks.
USA välisministri Iisraeli-visiidi ajal teatas Antony Blinken riigi juhtidele,
et Valge Maja on jätkuvalt vastu kavandatavale Rafah' operatsioonile
selle praegusel kujul.
Välisminister Blinken hoiatas Netanyahut tungivalt,
et suurem sõjaoperatsioon Rafah's
seaks ohtu Iisraeli suhted Ameerika Ühendriikidega.
Eelmisel pühapäeval vastas Netanyahu ka USA nõudmisele,
tõotades holokausti mälestuspäeval peetud kõnes,
et vajadusel seisab Iisrael üksi.
Hamasi juhitud Gaza Tervishoiuministeeriumi teatel
ei saa nad kinnitada rohkem kui 10 000 inimest
neist 34 000-st, mis nende sõnul on hukkunud sõja ajal Iisraeliga,
teatas USAs asuv Foundation for the Defense of Democracies FDD
(Sihtasutus Demokraatiate Kaitseks).
Gaza Tervishoiuministeerium tunnistas kuu alguses,
et neil on puudulikud andmed
peaaegu kolmandiku teatatud surmajuhtumite kohta.
See on siiski esimene tunnistus, et neil puudub kogu oluline teave,
mis on vajalik nende surmajuhtumite kontrollimiseks,
teatas Washingtonis asuv mõttekoda mai alguses.
Gaza Tervishoiuministeerium avaldas 24. aprillil graafiku,
200. päeva möödumise auks sõja algusest,
mis käivitus pärast Hamasi rünnakut Iisraeli vastu oktoobris.
Seal korrati väidet, et sõjategevus on nõudnud
rohkem kui 34 000 gazalase elu.
Samas lisas ministeerium siiski, et vaid 24 000 hukkunuist on märtrid,
kelle isikud tuvastati.
Ministeeriumi andmed olid seega ebatäielikud
10 152 surmajuhtumi kohta.
Organisatsiooni FDD sõnul on selge,
et ministeeriumil puuduvad nende inimeste kohta põhiandmed,
nagu nimi, sugu, sünni- ja surmakuupäev.
Hamasi Tervishoiuministeerium on varem teatanud,
et loeb hukkunud tsiviilisikute hulka ka kõik ca 11 500 Hamasi terroristi,
kelle kohta on teatatud ja dokumenteeritud,
et nad on Iisraeli armee poolt lahingutegevuses tapetud.
USA president Joe Biden on samuti tsiteerinud
Gaza Tervishoiuministeeriumi esitatud andmeid,
tunnistamata nende täpsust.
Nimetatud FDD sõnul peaks ta enne nende uuesti tsiteerimist
paluma luurekogukonnal hinnata andmete allikaid ja usaldusväärsust.
Samuti peaksid erinevad rahvusvahelised ajakirjanikud
avaldama survet Gaza Tervishoiuministeeriumile,
et see selgitaks oma seniste aruannete vastuolusid,
ütles FDD oma raporti lõpus.
Ka mõned teised allikad kahtlevad Hamasi teatatud ohvrite arvudes.
Abraham Wyner,
Pennsylvania Ülikooli Whartoni Kooli statistika ja andmeteaduse professor,
kirjutas ajakirjas Tablet, et ohvrite arvud pole reaalsed.
Samuti pole ohvrid valdavalt naised ja lapsed
ning enamik neist võivad olla Hamasi võitlejad, kirjutas ta.
Professor Wyner märkis,
et lapsohvrite arv peaks järgima naisohvrite arvu.
See on seotud eluhoonete ja tunnelite vastu suunatud rünnakute
igapäevase varieerumisega.
Tema sõnul peaks päevadel, mil hukkub palju naisi,
olema ka palju lapsohvreid,
ning päevadel, mil hukkub vaid mõni naine,
peaks olema ka vähe lapsohvreid, kirjutas ta.
Kui vaadata vaid täielikke andmeid,
langeb naiste ja laste kombineeritud osakaal
umbes 50 protsendile, võrreldes 70 protsendiga,
millest teatas Hamasi Tervishoiuministeerium.
USA on väga lähedal kahepoolsele lepingule saudidega,
kuid see sõltub suhete normaliseerimisest Iisraeliga,
ütles USA Välisministeeriumi pressiesindaja,
kuid ees olevat veel palju tööd.
Raporti järgi nõuavad saudid Iisraeli taandumist Gazast,
asundustegevuse külmutamist
ja 3-5 aasta pikkust ajakava Palestiina riigi tunnustamiseks.
Pressiesindaja Matt Miller selgitas siiski,
et kokkulepe sõltub normaliseerimiskomponendist,
mis eeldab, et Iisrael nõustub sillutama teed
tulevase Palestiina riigi loomiseks.
Selles valdkonnas on veel palju teha, tunnistas ta.
Peaminister Benjamin Netanyahu pole näidanud erilist huvi
selliste järeleandmiste vastu
juba enne eelmise aasta oktoobris toimunud Hamasi rünnakut,
mis vallandas Gaza sõja.
Pärast seda on ta oma negatiivset seisukohta vaid kahekordistanud,
öeldes, et see oleks võit Palestiina terrorismile.
USA ekspresident
ja võimalik tulevane presidendikandidaat Donald Trump
kommenteeris ajakirjas Time avalikult
Joe Bideni ettepanekut kahe riigi lahenduse kohta.
Trumpi sõnul polevat see enam elujõuline idee,
ja on täiesti vastuolus USA pikaajalise Lähis-Ida-poliitikaga.
Põhjus on Trumpi väitel selles, et Palestiina lastele
õpetatakse maast madalast alates pidevalt juutide vihkamist tasemel,
mida keegi poleks võimalikuks pidanud.
Trumpi sõnul oli aeg, mil ka tema arvas,
et kaks riiki võiksid koos ja kõrvuti töötada.
"Nüüd usun, et kaks eraldi riiki muutuks väga, väga keeruliseks,
nii et ma ei toeta sellist kahe riigi lahendust,
vähemalt mitte praegustes oludes."
Hamasi juht Osama Hamdan ütles ühes intervjuus,
et kahe riigi lahendus koos juutidega on võimatu.
Sionistliku üksuse legitiimsust ei tunnustata.
Hamasi sõnul ei tohi ohustada ega loovutada ühtegi osa Palestiina maast,
sõltumata põhjustest, asjaoludest ja survest
ning sellest, kui kaua okupatsioon kestab.
Hamas lükkab tagasi kõik alternatiivid
Palestiina täielikule vabastamisele Jordani jõest kuni Vahemereni.
Hamasi teine juht Khaled Mashaal on korduvalt selgeks teinud,
et tema rühmituse heakskiit Palestiina riigi loomisele
1967. aasta sõja eelsetes piriides ei tähenda,
et ta loobuks iial oma eesmärgist Iisrael riigina hävitada.
Sellised olid tänased uudised!
Näeme, et meil on endiselt põhjust paluda rahu Jeruusalemmale,
Iisraelile ja kogu Lähis-Idale ning lunastust Iisraeli rahvale.
Jääge kanalile ja kohtume nädala pärast!
Tõlge: Monika Jaaguri
Kui soovite saadet toetada,
võite helistada TV7 Eesti annetustelefonil 900 1770.
Kõne hind on 10 eurot.
Võid teha ka ülekande ekraanilolevale või TV7 Eesti pangaarvele.
Lisa kindlasti makse saaja nimi ja viitenumber.
Jumal õnnistab neid, kes õnnistvad Iisraeli. Aitäh!